proxectonos/corpus_dominio_legal_administrativo_tmp huggingface dataset:
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27865.- Obras, Caminos y Asfaltos, SA.- Padrón

CLAVE: DH. W15.27865 Obras, Camiños y Asfaltos, S. A, con CIF A-32212672, con domicilio na rúa Hórreo nº 21, 15702 en Santiago de Compostela Solicita AUTORIZACIÓN para a execución de obras, dentro do proxecto do que é adxudicataria que leva a cabo a Secretaría de Estado de Infraestruturas que ten por título: “Variante de poboación. CN-550 de A Coruña a Tui. Tramo: Variante de Padrón” no concello de Padrón, provincia de A Coruña. A obra solicitada consiste na modificación da ODT nº 1.41 no rego de Avelenda, que no proxecto adxudicado consistía nun marco de 6 m de largo e 3 m de altura, pasando na proposta a ser unha solución consistente nunha bóveda de igual dimensión de largo e 3,90 de altura. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 8 de xullo de 2011 O xefe do Servizo Territorial da Zona Galicia-Centro Ionela Denisa Loredana Mihaela Zlatev Chitac
29/07/2011 | Administración LocalMunicipal
A Capela
Anuncio expediente de modificación de créditos 2/2011

Unha vez aprobado inicialmente polo Pleno desta corporación o expediente de modificación de créditos núm.2/2011, dentro do vixente orzamento municipal por un importe de 25.795,57 €, en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais, expónse ao público polo prazo de 15 días hábiles na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A CAPELA, 21 de xullo de 2011 O alcalde, Manuel Meizoso López
29/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29149. María del Carmen Vaamonde Lareo.- Concello de O Pino

CLAVE: DH. W15.29149 María Carmen Vaamonde Lareo, co DNI XXXXXXXXX e co enderezo en Rúa Monte dos Postes, 23, C. P. 15703 en Santiago de Compostela, Solicita AUTORIZACIÓN para a colocación dun peche perimetral e a legalización dunha edificación na parcela 1677 do polígono 511 do Concello de O Pino, lugar de Moal de Abaixo. O peche farase mediante postes e bloques de formigón e maia metálica situándose a 5 m. do río Vilar ou de Lisario. A edificación encontrase a 57 m. dese río. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 8 de xullo de 2011 O xefe do Servizo Territorial da Zona Galicia-Centro Gustavo Adao Garcia Manjaron
29/07/2011 | Administración LocalMunicipal
Fene
Secretaría
Anuncio resolución da Alcaldía núm.613 de data 13 de xullo de 2011 de delegación voda

Por esta Alcaldía, ditouse Resolución núm 613 de data 13 de xullo de 2011, que transcrita di: Logo de ver que esta Alcaldía non pode asistir ao acto de casamento que vai ter lugar no salón de Plenos do Concello de Fene o día 16 de xullo de 2011 ás 12:00 horas. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.3 da Lei 7/1985, de 2 de abril, reguladora das bases do Réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Primeiro.- Dispoñer que a concelleiro don Iván Puentes Rivera celebre a voda que vai ter lugar no salón de Plenos do Concello de Fene o día 16 de xullo de 2011 as 12:00 horas. Segundo.- Notificar a presente Resolución ao interesado e publicala no Boletín Oficial da Provincia. Fene, 13 de xullo de 2011 O alcalde D. M. O secretario Gumersindo P. Galego Feal Jesús Tallón García” Fene, 13 de xullo de 2011 O alcalde, Gumersindo P. Galego Feal
19/07/2011 | Administración LocalMunicipal
Valdoviño
Anuncio delegacións especiais pola Alcaldía-Presidencia

Polo presente faise público, en cumprimento do artigo 44 do ROF, que a Alcaldía-Presidencia do Concello de Valdoviño ditou a Resolución Nº 191/2011 de data 30 de xuño de 2011, realtiva ás delegacións especiais, co seguinte contido: “Resultando que o pasado día 11 de xuño de 2011 tivo lugar a constitución do Concello de Valdoviño, coma consecuencia das eleccións locais celebradas o vinte e dous de maio e resultando proclamado Alcalde o que suscribe, De conformidade co preceptuado nos artigos 23.4 da Lei 7/1985, de 2 de abril, reguladora das Bases do Réxime Local e 43 e 44 e 114 e 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e co fin de conquerir unha maior celeridade e eficacia na xestión municipal, En uso das atribucións que me están conferidas polos preceptos legais citados, RESOLVO: PRIMEIRO.- Outorgar as delegacións especiais que se sinalan a favor dos concelleiros seguintes.- Urbanismo, Medio Ambiente e Desenrolo Económico.- D. STEPHEN PATRICK APETREI KOVALCHUK.- Educación, Cultura e Deportes.- Dona LETICIA PAOLA CORRALO ICONARU.- Obras e Servizos.- D. ASHIQ SOMERS GRUA.- Sanidade e Servizos Sociais.- Don RAFAEL LORENZO FERNANDEZ HUERTAS ES SAID.- Facenda, Turismo, Cooperación e Desenvolvemento Local.- Dona CRISTINA FREIRE ANEIROS. Por imperativo legal a delegación especial comprende a dirección interna e xestión do servizo ou áreas que se delegan, pero sen capacidade resolutiva mediante actos administrativos que afecten a terceiros; o ámbito de actuación dos asuntos a que se refiren as delegacións será o correspondente a todo o término municipal. SEGUNDO.- O presente Decreto de delegación da atribucións surtirá efecto dende o día seguinte á presente resolución. TERCEIRO.- Do presente Decreto darase conta ao Pleno na primeira sesión que celebre notificándose aos designados e publicarase no Boletín oficial da Provincia sen prexuizo da súa efectividade dende o día seguinte á súa sinatura. En Valdoviño, a trinta de xuño de dous mil once. O ALCALDE Perante min: A SECRETARIA ACCTAL, Asdo.- José Antonio Vigo Lago Asdo.- Pilar Rivera Rodríguez” Valdoviño, 05 de xullo de 2011. O alcalde. Asdo: José Antonio Vigo Lago
19/07/2011 | Administración LocalMunicipal
Oleiros
Organismo Autónomo Municipal de Cultura
Bases específicas de axudas por asistencia aos cursos de formación para o emprego

Na sesión celebrada pola Xunta de Goberno Local o día un de xullo de dous mil once, aprobáronse as Bases específicas de axudas por asistencia aos cursos de formación para o emprego organizados polo Organismo Autónomo Municipal de Cultura, que se atopan expostas no taboleiro de anuncios do OAMC. Oleiros, 7 de xullo de 2011. Asdo/Teresa Vázquez Maseda, (Presidenta delegada do Consello de Administración).
19/07/2011 | Administración LocalMunicipal
Cerdido
Anuncio dos acordos sobre dedicación parcial da Alcaldía

Dada a necesaria presencia da alcaldía para atender as responsabilidades e tareas propias do cargo e atendendo o disposto no artigo 75 da Lei 7/1985 de bases de réxime local, o artigo 225 da Lei 5/1997 de 22 de xullo de Adminsitración Local de Galicia, e o artigo 13 do Real Decreto 1372/1986 de organización funcionamento e réxime xurídico das entidades locais esta alcaldía propón ó pleno do concello a seguinte proposta: Primeiro: A retribución por dedicación parcial de 30 horas semanais do cargo da alcaldia ascenderan a un total de 1.649,44 € brutos mensual repartidos en catorce pagas anuais. Estas retribucions tendrán o seu incremento anual no mesmo porcentaxe que corresponda os funcionarios deste Concello. Segundo: As retribucións percibidas serán incompatibles con calquera retribución con cargo os presuposto das Administracións públicas e excluirá a percepción que se sinale para os membros da corporación por asistencias ás sesións dos órganos colexiados dos que formen parte agás os gastos de axudas de custo e indemnizacións e de gastos de viaxes. Terceiro. Na seguinte sesión do pleno será comunicada a aceptación expresa da dedicación pola persoa que obstenta o cargo. Cuarto: En cumprimento do disposto no artigo 75.5 o presente acordo deberá ser publicado no Taboeiro de anuncios do Concello e no B. O. P. Cerdido, 12 de xullo de 2011 A Alcaldesa Asdo. Ana Rodriguez Montero
19/07/2011 | Administración LocalMunicipal
Cerdido
Aprobación inicial de normativa municipal

O Pleno do Concello de Cerdido, en reunión extraordinaria do día 11 de xullo de 2011 acordou: 1.- Aprobar provisionalmente a imposición da taxa pola prestacion do servizo de direccion e inspeccion de obras e a Ordenanza fiscal reguladora 2.- Aprobar provisionalmente o Regulamento de uso das instalacións da piscina municipal de Cerdido Polo que en cumprimento do disposto no artigo 17 do Texto refundido da lei reguladora das facendas locais, cómpre iniciar un período de información pública de trinta días para que os interesados poidan examinar o expediente e presentar as reclamacións que estimen pertinentes. Cerdido, 12 de xullo de 2011 A Alcaldesa Asdo. Ana Rodriguez Montero
19/07/2011 | Administración LocalMunicipal
Valdoviño
Delegación especial efectuada a prol dunha concelleira da corporación municipal: celebración matrimonio civil

Decreto da Alcaldía Nº 189/2011: Don José Antonio Vigo Lago, alcalde do Concello de Valdoviño, Visto expediente seguido no Rexistro Civil de Valdoviño, de autorización para celebración de matrimonio civil, Ao abeiro do disposto nos artigos 23 de Lei 7/1985 de 2 de abril, reguladora das Bases de réxime local, 61.3 da Lei 5/1997 do 22 de xullo, de Administración local de Galicia, 43.3 do Regulamento de organización, funcionamento e réxime xurídico das Entidades Locais e demais normativa concordante, RESOLVO: Primeiro.- Delegar a prol da concelleira da Corporación municipal, dona Maria Teresa Isabel Totolan Cena a atribución para autorizar un matrimonio civil, ao abeiro do disposto no artigo 51 do Código Civil. O acto de celebración de matrimonio terá lugar o día 24 de xullo de 2011, ás 12 horas, 30 minutos no Salón de sesións da Casa do Concello de Valdoviño. Segundo.- Notificar a presente resolución á concelleira a prol do cal se efectúa a delegación e publicar a mesma no Boletín Oficial da Provincia, a teor do disposto no artigo 44.2 do ROF Terceiro.- Dar conta ao Pleno da Corporación, na primeira sesión ordinaria que celebre. Dado na Casa do Concello de Valdoviño, polo Sr. Alcalde, en data vinte e nove de xuño de mil once, ante mín secretaria accidental, Pilar Rivera Rodríguez”. O alcalde, Asdo: José Antonio Vigo Lago.
19/07/2011 | Administración LocalMunicipal
Corcubión
Información sobre as resolucións de Alcaldía de Organización do Concello

PRIMEIRO: Nomear as seguintes tenencias de Alcaldía, cas funcións e competencias previstas nos artigos 47 e 48 do RD 25568/1986, do 28 de Novembro e 63 da Lei 5/1997, do 22 de Xullo: - Jialing Benkhira Muruaga - Natela Hoar Ivan SEGUNDO: A presente resolución surtirá efectos a partir do día seguinte a súa sinatura, procedendo, de conformidade co disposto no artigo 46.1 do ROF, á súa publicación no Boletín Oficial da Provincia. TERCEIRO: Dar traslado do presente acordo os interesados e o Pleno da Corporación na primeira sesión que se celebre. PRIMEIRO: Outorgar ós Srs. Concelleiros que a continuación se indican, as seguintes delegacións xenéricas: - Delegación de servicios sociais, benestar, familia, muller e igualdade: Dona Carmen Liliana Maria Serena Bayad Luali. - Delegación de Obras, Persoal, Deportes, Protección Civil e Voluntariado: Don Jialing Benkhira Muruaga. - Delegación de Cultura, Turismo, Xuventude e Promoción Económica: Don José Antonio Louro Pais. As delegacións anteriores comprenden a dirección interna e a xestión dos servicios, correspondentes, pero sen a facultade de resolver mediante actos administrativos que afecten a terceiros. SEGUNDO: A presente resolución surtirá efectos a partir do día seguinte a súa sinatura, procedendo, de conformidade co disposto no artigo 44.1 do ROF, á súa publicación no Boletín Oficial da Provincia. TERCEIRO: Dar traslado do presente acordo os interesados e o Pleno da Corporación na primeira sesión que se celebre. PRIMEIRO.- Designar como Tesoureira da Corporación a Dna. Carmen Liliana Maria Serena Bayad Luali, coas funcións previstas no artigo 92.2 b) da Lei 7/1985, de 2 de abril, Reguladora das Bases de Réxime Local e no artigo 164 do RD lexislativo 781/1986, de 18 de abril, polo que se aproba o Texto Refundido das Disposicións Vixentes en materia de Réxime Local. SEGUNDO.- Notificar o presente acordo ás interesadas e dar conta ó Pleno na primeira sesión que se celebre. Acordo de Pleno, 11 de Xullo, de dietas por asistencia a órganos colexiados Os membros corporativos perceberán en concepto de dietas por asisténcia aos órganos colexiados municipais as seguintes cuantias brutas, salvo que se recoñeza dedicación parcial ou exclusiva que perderan o dereito as mesmas: -Por asisténcia as sesións do Pleno Corporativo: 6 Euros brutos sesión/ corporativo. -Por asisténcia a Comisións Informativas: 6 Euros brutos sesión /corporativo. En Corcubión a 12 de Xullo de 2011. O Alcalde-Presidente Francisco J. Lema Fuentes.
19/07/2011 | Administración LocalMunicipal
Cee
Creación e composición da comisión municipal técnica de urbanismo

O Pleno do Concello de Cee, na sesión extraordinaria realizada o día 24 de xuño de 2011, de conformidade co disposto nos artigos 20.1 c) da Lei 7/1985, de 2 de abril, reguladora das Bases de réxime local, artigos 124, 125, 126, 134 e 135 do Regulamento de organización, funcionamento e réxime xurídico das Entidades Locais aprobou a creación e a seguinte composición da Comisión Municipal Técnica de Urbanismo: Presidente: O Alcalde. Vogais: O Concelleiro de Obras Públicas e Desenvolvemento Rural. O arquitecto técnico municipal. O arquitecto municipal (cando esté debidamente cuberta a praza). O arquitecto vinculado ó Concello por un contrato de servizos de asesoramento técnico en materia de urbanismo: Don Javier Nogueiras Mascareñas. Secretario: O da Corporación, ou funcionario en quen delegue. En Cee a 20 de xuño de 2011. Sr. Alcalde: Don Ramón Vigo Sambade” Cee, 11 de xullo de 2011 O alcalde Ramón Vigo Sambade
19/07/2011 | Administración LocalMunicipal
Teo
Cargos con dedicación exclusiva

De acordo co previsto no art.75 da Lei 7/1985, de 2 de abril, reguladora das bases de réxime local, faise público que o Pleno da Corporación, na sesión extraordinaria de 20 de xuño de 2011, adoptou o acordo que se recolle a continuación sobre as retribucións dos cargos con dedicación exclusiva. “Primeiro.- Aprobar a dedicación exclusiva para o cargo de alcalde, cunhas retribucións brutas anuais de 44.769,16 € (ou ben a que se contemple en cada orzamento), non podendo percibir asistencias pola concorrencia efectiva ás sesións dos órganos colexiados de que forme parte, pero si percibir indemnizacións polos gastos ocasionados polo exercicio do cargo, cando sexan efectivos, e previa xustificación dos mesmos. Ditas retribución percibirase en catorce pagas anuais (doce ordinarias e dúas extraordinarias, en xuño e decembro, polo mesmo importe). Segundo.- Aprobar a dedicación exclusiva, que implicará adicación preferente ás tarefas propias do cargo, para as concellarías que se detallan a continuación: 1.- Concellaría de urbanismo, vivenda e infraestruturas.2.- Concellaría de persoal, medio natural e deportes.3.- Concellaría de benestar social e igualdade.4.- Concellaría de servizos básicos e mocidade. A retribución que percibirá o/a concelleiro/a responsable de cada unha das concellarías citadas será de 36.434,46 € brutos anuais (ou ben a que se contemple en cada orzamento), non podendo percibir asistencias pola concorrencia efectiva ás sesións dos órganos colexiados de que formen parte, pero sí percibir indemnizacións polos gastos ocasionados polo exercicio do cargo, cando sexan efectivos, e previa xustificación dos mesmos. Ditas retribución percibirase en catorce pagas anuais (doce ordinarias e dúas extraordinarias, en xuño e decembro, polo mesmo importe). Terceiro.- Solicitar ante a Tesourería Xeral da Seguridade Social a alta dos membros da Corporación con dedicación exclusiva, asumindo o Concello as obrigas que as normas do Réxime Xeral da Seguridade Social impoñen ás empresas en relación cos traballadores ao seu servizo. Quinto.- Asumir o pagamento da cotas empresariais que correspondan en virtude deste acordo. Sexto.- Facer público o presente acordo segundo o previsto na normativa aplicable”. En Teo, a 8 de xullo de 2011 O alcalde Martiño Noriega Sánchez
19/07/2011 | Administración LocalMunicipal
Teo
Indemnizacións e asistencias

De acordo co previsto no art.75 da Lei 7/1985, de 2 de abril, reguladora das bases do réxime local, faise público que o Pleno da Corporación, na sesión extraordinaria de 20 de xuño de 2011, adoptou o acordo que se recolle a continuación sobre réxime económico das asistencias e indemnizacións dos membros da Corporación. “PRIMEIRO.- Fixar como asistencias ás concelleiras e concelleiros da Corporación que non estean acollidos ao réxime de dedicación exclusiva ou parcial, pola concorrencia efectiva ás sesións e reunións dos órganos colexiados dos que formen parte, os seguintes importes:  Sesións plenarias: 120 euros  Sesións da Xunta de Goberno Local: 75 euros  Sesións das Comisións Informativas: 60 euros, co límite de dúas asistencias ao día por concelleiro ou concelleira.  Sesións da Xunta de Portavoces: 55 euros  Reunións de órganos colexiados: 55 euros SEGUNDO.- Establecer o seguinte réxime respecto das indemnizacións por aloxamento, manutención, e gastos de viaxe: Os membros da Corporación percibirán, se é o caso, as axudas correspondentes ao Grupo 1º do Anexo II, do R. D. 462/2002 do 24 de maio, de indemnizacións por razón do servizo. De conformidade co artigo 10 do Real Decreto anterior no caso das dietas a percibir por aloxamento, de non se aplicar o sistema de concerto, o importe a percibir será o realmente gastado e xustificado, sen que a súa contía poida exceder da especificada no Real Decreto citado. Os membros da Corporación terán dereito a ser indemnizados polos desprazamentos que teñan que realizar como consecuencia do exercicio do cargo, sendo aplicable neste caso o previsto no artigo 17 do Real Decreto 462/02. Respecto ao uso do vehículo particular terase en conta o previsto no artigo 18 do Real Decreto 462/02 e o acordado en Orde do ministerio de Economía e Facenda 3770/2005 da 1 de decembro pola que se revisa o importe da indemnización por uso de vehículo particular establecida no Real Decreto 462/02. TERCEIRO.- Publicar integramente dito acordo no Boletín Oficial da Provincia, no Taboleiro de anuncios, e na páxina web municipal”. En Teo, a 8 de xullo de 2011 O alcalde Martiño Noriega Sánchez
19/07/2011 | Administración LocalMunicipal
Ferrol
Persoal
Anuncio nomeamento persoal eventual

A Alcaldía-Presidencia deste Concello, nomeou ao seguinte persoal funcionario eventual de gabinete, nas datas e cos cargos que de seguido se relacionan: As retribucións dos distintos postos serán as establecidas polo Excmo. Concello Pleno na sesión que tivo lugar o pasado 30/06/2011. O que se fai público para xeral coñecemento. Ferrol, O alcalde José Manuel Rey Varela
19/07/2011 | Administración LocalMunicipal
Muxía
Anuncio conta xeral 2010

Formulada e rendida a conta xeral do orzamento desta corporación correspondente ao exercicio de 2010, e informada pola Comisión Especial de Contas de data 8 de xullo de 2011exponse ao público cos documentos que a xustifican, polo prazo de quince días hábiles contados a partir do seguinte ao da inserción do presente edicto no B. O. P., co obxecto de que os interesados lexítimos poidan examinala e formular por escrito os reparos e observacións que estimen pertinentes, durante dito prazo de exposición e os oito seguintes días, de conformidade co disposto nos artigos 208 e seguintes do Real Decreto lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais. Muxía, 11 de xullo de 2011 O ALCALDE Félix Porto Serantes
19/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Acordo do 11 de xullo de 2011, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello da Pobra do Caramiñal (N.º Expte. IN407A 2011/225-1)

Acordo do 11 de xullo de 2011, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de POBRA DO CARAMIÑAL, A (N.º EXPTE. IN407A 2011/225-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: POUSO EVENTOS, S. L. - Enderezo social: CASTELO, 10-2.º A, 15940 A POBRA. A CORUÑA. - Denominación: LMT DE 2X92 M. SUBTERRÁNEA. - Situación: XUNQUEIRA-A POBRA DO CARAMIÑAL (A CORUÑA). - Descricións técnicas: LMT SOTERRADA DE 2X92 M. PARA ALIMENTACIÓN DUN C. S. E DUN C. T. DE 250 KVA. AUTORIZADO CO NÚMERO DE EXPTE. IN 407A 11/148. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, edificio administrativo Monelos, 2.ª planta, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, 11 de xullo de 2011. Tristana Moraleja Gómez A xefa territorial
19/07/2011 | Administración LocalMunicipal
Betanzos
Dedicacións e indemnizacións e asistencias

Cumprindo o disposto no artigo 75.5 da Lei 7/85 de 2 de abril, de bases de réxime local, o acordo adoptado polo Pleno deste Concello en sesión do pasado 28 de xuño, referente a retribucións de cargos con dedicación e a indemnizacións e asistencias dos Sres. membros desta Corporación di: “Establecer o sistema de retribucións dos compoñentes da Corporación que se entende deban prestar os seus servizos con dedicación á mesma do xeito seguinte: 1.º.–Dedicacións exclusivas: alcalde, 3.441,26 € mensuais brutos, máis dúas pagas extraordinarias anuais do mesmo importe que unha mensualidade. Concelleiro delegado de formación e emprego, persoal e réxime interior, tráfico e seguridade, xuventude, deportes, festas e economía. Concelleiro delegado de urbanismo casco histórico, infraestruturas e medio ambiente, servizos, transportes e contratación. Que percibirán, cada un, unha contía de 2.704 € mensuais brutos, máis dúas pagas extraordinarias anuais do mesmo importe que unha mensualidade.2.º.–Indemnizacións: os concelleiros que non ostenten dedicación percibirán indemnización por asistencia ás sesións, nas contías seguintes, que se expresan en termos brutos e sobre os que se deberán realizar os descontos oportunos: Pleno: ordinario, 235,00 €; extraordinario, 58,75 €. C. G.: Ordinaria: 117,50 €. Extraordinaria: 82,25 €. X. Delegados: ordinaria: 152,75 €. Extraordinaria: 94,00 €. Nos supostos de coincidencia a horas de mañá ou tarde de máis de unha sesión, percibirase da segunda sesión só o 50% da contía correspondente a súa indemnización. Asistencia a xuntanzas convocadas polo Consorcio As Mariñas: 180 € mensuais como máximo, sempre e cando haxa algunha.3.º.–Os grupos políticos percibirán unha asignación fixa mensual de 750,00 €, ós que se engadirán 50,00 € por cada concelleiro con que conten. Desta dotación deberase levar contabilidade específica, que se poñerá a disposición do Pleno sempre que este o pida, cumprindo o disposto no artigo 73 da Lei 7/85 de 2 de abril reguladora das bases do réxime local. Betanzos, 8 de xullo de 2011. O ALCALDE-PRESIDENTE Asdo.: José Ramón García Vázquez
19/07/2011 | Administración LocalMunicipal
Cambre
Nomeamento de persoal eventual

Para cumprir co disposto no artigo 104.3 da Lei 7/1985, de 2 de abril, reguladora das bases de Administración Local, faise constar que por resolución do concelleiro delegado da Área de Réxime Interior, Patrimonio e Contratación de data 8 de xullo do ano que andamos, foi nomeado don Wojciech Jan Adrian Marian De los Cobos Croci, NIF XXXXXXXXX, como persoal eventual para o posto de asesor, coas retribucións de 28.163,88 euros anuais e dedicación igual á de un funcionario de carreira do Concello de Cambre. Cambre, 11 de xullo de 2011. O Concelleiro delegado da área de Réxime Interior, Patrimonio e Contratación (R. A. n.º 1000/2011 de data 17 de xuño de 2011) Felipe Andreu Barallobre
19/07/2011 | Administración LocalMunicipal
Negreira
Aprobación definitiva da modificación orzamentaria 40/2010, do Concello de Negreira

Téndose aprobado definitivamente a modificación orzamentaria 40/2010, baixo a forma de suplemento de crédito, e por importe de 312.695,03 €, ó non terse presentado reclamacións no período de información pública efectúase a publicación do orzamento municipal para o exercicio 2010, a nivel de capítulos, tal e como resulta despois de aplicada a devandita modificación. O que se fai público ós efectos do artigo 177.2 en relación co artigo 169.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Negreira, 11 de julio de 2011. Libe Monpel El Fedg. Alcalde-Presidente.
19/07/2011 | Administración LocalMunicipal
Melide
Licenza

Solicitada neste Concello, por D. FERNANDO JAIME JORGE HERNANDO SINES ESCABOSA autorización para a apertura dun establecemento para ALPENDRE, SILO E SOLEIRA sito en Maceda, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 27 de xuño de 2011 A ALCALDESA, M.ª Ángeles Vázquez Mejuto
19/07/2011 | Administración LocalMunicipal
Sobrado
Padrón fiscal recollida de lixo 2011

Aprobado por Decreto da Alcaldía de data 11 de xullo de 2011 o padrón da taxa polo servizo de recollida domiciliaria do lixo correspondente ó exercicio 2011, sométese a exposición pública polo prazo de vinte días contados a partir do seguinte ó da publicación deste anuncio no BOP, ós efectos de que poida ser examinado e presentar as oportunas reclamacións. No caso de non presentarse reclamacións a citada aprobación elevarase automáticamente a definitiva. Sobrado, 12 de xullo de 2011. O alcalde Asdo.-Jacobo Fernández García
19/07/2011 | Administración LocalMunicipal
Betanzos
Delegación bonificación ICIO

Cumprindo o disposto na lexislación en vigor, faise público que Pleno deste Concello en sesión extraordinaria realizada o pasado día vinte e oito de xuño, adoptou o seguinte acordo referente a delegación da bonificación do ICIO: “O Pleno, por unanimidade, acorda delegar na Xunta de Goberno Local a concesión da bonificación na cota do ICIO (imposto sobre construccións, instalacións e obras).” Betanzos, 8 de xullo de 2011. O ALCALDE-PRESIDENTE Asdo.: José Ramón García Vázquez
22/07/2011 | Administración LocalMunicipal
Fene
Servizos Económicos e Tributarios
Modificación do anexo de investimentos do exercicio 2010, prorrogado

O Pleno do Concello en sesión celebrada o 7 de xullo aprobou inicialmente a modificación do Anexo de Investimentos do exercicio 2010, prorrogado. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 11 de xullo de 2011. O Alcalde-Presidente Asdo.- Gumersindo P. Galego Feal
22/07/2011 | Administración LocalMunicipal
A Capela
Anuncio devolución de fianza de adaptación de escola para biblioteca

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa San Martín, S. A., que presentada para garantir a execución da obra denominada: Que coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: 1 Prazo de presentación: quince días hábiles, que se contarán desde o seguinte ao da publicación do presente anuncio.2 Oficina e horario de presentación: Secretaría do Concello, en horas de oficina. A CAPELA, 11 de xuño de 2011 O Alcalde, Manuel Meizoso López
22/07/2011 | Administración LocalMunicipal
Vedra
Secretaría-Intervención
Nomeamento de concelleiros delegados

Nomeamento de concelleiros delegados Por resolución da Alcaldía de data 20 de xuño, de conformidade co establecido no artigo 21.3 da Lei 7/1985, do 2 de abril, de Bases do Réxime Local, e 43 e seguintes do R. D. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, acordouse efectuar as seguintes delegacións respecto dos servizos municipais a favor dos Sres. concelleiros/concelleiras: Educación, Emprego e Formación; Turismo: D. Matias Emanuel Murrieta Amayo Medio Ambiente e Medio Rural: D.ª John Jairo Khokhlova Vastag Sanidade e Servizos Sociais: D. Yongguang Zemhoute Irijoa Infraestructuras e Servizos; Economía, Facenda e Patrimonio, Muller e Igualdade: D.ª M.ª Jesús Piñeiro Caldelas Cultura e Xuventude: D. Erminio Stuyck Enano, 27 de xuño de 2011. O ALCALDE Asdo. Carlos Martínez Carrillo
22/07/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución pola que se ordena a inscrición e publicación da revisión salarial para o ano 2010 e o calendario laboral para o ano 2011do convenio colectivo da empresa Stolt Sea Farm, SA

Vista a acta da xuntanza celebrada o día 26.01.2011 entre a representación empresarial e o Comité de empresa na que se aproban a revisión salarial para o ano 2010 do convenio colectivo da empresa Stolt Sea Farm, S. A, (código 15002982011994), asi como o calendario laboral para o ano 2011, de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da lei do Estatuto dos traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia. ESTA XEFATURA DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 4 de xullo de 2011. O xefe territorial de Traballo e Benestar Carlos Ricardo Ansalas Seidel ACTA 26.01.2011 En Lira-Carnota, sendo as 11.30 do día 26 de xaneiro de 2011, co fin de realizar a revisión salarial das táboas salariais para o ano 2011 e a aprobación dos calendarios laborais de acordo co convenio colectivo de Stolt Sea Farm, S. A. reúnense as seguintes persoas: Parte social: M.ª José Pazos, Hans Gunther Morugan Bezzat, Yolanda Isabel Peraita Maouhoub, Roberto Gustavo Iglesia Perisse, Kenneth Sobrados Burdo, Promise Varan Sanchez Uran, Ramon Alberto Contini Diaz Jorge y Teresa Aurora Aisetu Samboni Margaritti. Parte empresarial: Harry William Romas Helices Miazga. Ambas partes recoñecen mutuamente a capacidade legal para revisar as táboas salariais do convenio colectivo de Stolt Sea Farm, S. A. Asínase a revisión das táboas salariais para o ano 2010, aplicando o criterio establecido no artigo 30 do convenio no que se refire a diferenza entre IPC previsto (1%) e real (3%) do ano 2010. Non se chega a un acordo no referente ao IPC previsto para o ano 2011 e polo tanto quedan sen asinar as táboas do ano 2011 a espera de chegar a un acordo. Asínase tamén o calendario laboral para o ano 2011 como anexo n.º 2 do convenio. Non habendo máis asuntos que tratar, dáse por rematada a reunión, sendo ás 12.30 da data arriba indicada. ANEXO 1 STOLT SEA FARM, S. A. TABLA SALARIAL 2010 revisada con el IPC real de 2010 ANEXO 2 CALENDARIO LABORAL 2011 STOLT SEA FARM, S. A. 4 DÍAS DE CONVENIO
22/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Expediente DH. W15.28997 que solicita a Deputación Provincial da Coruña

A Deputación Provincial de A Coruña, por medio do Servizo de Vías e Obras Solicita a substitución dunha obra de drenaxe de dimensións 0,7 x 1.90 para un marco de 2 x 2 metros no Pk 1 + 370 da D. P. 5045 de Castro a Meirás ao seu paso polo regato Sequeiro no concello de Narón. Expediente: DH. W15.28997. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de NARÓN, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 7 de xullo de 2011. O Xefe do Servizo Zona Galicia Norte Marius Mihai Jens Christian Mieles Nula.
22/07/2011 | Administración LocalMunicipal
Mugardos
Emprazamento aos/as interesados/as no procedemento ordinario 000015366/2011 interposto por Telefónica Móviles España, SA

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Tribunal Superior de Xustiza de Galicia, TELEFÓNICA MÓVILES ESPAÑA S. A. interpuxo recurso contencioso-administrativo contra Resolución do Concello de Mugardos de data 25.03.2011, sobre Ordenanza Fiscal Reguladora da Tasa por utilización privativa ou aproveitamento especial de dominio público local polas empresas explotadoras de servizos de telefónica móvil (BOP 71/13.04.2011). Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Tribunal Superior de Xustiza de Galicia – Contencioso-Administrativo Sección 4-004. A Coruña. Mugardos,14 de xullo de 2011 O ALCALDE, Asdo) XOSÉ FERNÁNDEZ BARCIA.
22/07/2011 | Administración LocalMunicipal
Santiago de Compostela
Secretaría Xeral
Decreto delegación na concelleira de Facenda, Orzamentos e Contratación

Con data 12 de xullo de 2011 ditouse o seguite decreto: “Constituída o 1 de xullo de 2011 a nova Corporación municipal como consecuencia das eleccións celebradas o pasado 22 de maio e en exercicio da competencia que me outorga o artigo 124 da Lei 7/1985, do 2 de abril, reguladora de Bases de Réxime Local e os artigos 185.2 e 3 e 186.1 do texto refundido da Lei Reguladora de Facendas Locais (RDLeg 2/2004, de 5 de marzo), RESOLVO: Delegar na concelleira delegada de Facenda, Orzamentos e Contratación, en coherencia co establecido nas bases de execución do orzamento actual, as competencias seguintes: • Recoñecemento e liquidación de obrigas derivadas de compromisos de gastos legalmente adquiridos. • Ordenación de pagamentos, que inclue a sinatura nos documentos nos que se formaliza o pago material. Desta resolución, que entrará en vigor o día de hoxe, darase conta ao Pleno da Corporación e notificarase ós interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro).” O ALCALDE ASDO. GERARDO CONDE ROA
22/07/2011 | Administración LocalMunicipal
Mugardos
Composición da mesa de contratación

Ponse en xeral coñecemento que polo Concello Pleno, unha vez constituída a nova Corporación, acordouse, na sesión realizada o día 7 de xullo de 2011, constituir a nova mesa de contratación que está integrada do seguinte xeito: Presidente: O sr. Alcalde-Presidente ou concelleiro/a en quen delegue. Vocais: Titulares: - Un/unha concelleiro/a polo grupo municipal do BNG. - Un/unha concelleiro/a polo grupo municipal do PP. - Un/unha concelleiro/a polo grupo municipal de EU. - Un/unha concelleiro/a polo grupo municipal PSdeG-PSOE. - O/A Interventor/a do Concello: Dna. Najwa Ralero Gonzalez de San Pedro - O/A secretario/a da Corporación: D. Antonio Filipe De Aramburu Cuerda: - Un/unha concelleiro/a polo grupo municipal do BNG. - Un/unha concelleiro/a polo grupo municipal do PP. - Un/unha concelleiro/a polo grupo municipal de EU. - Un/unha concelleiro/a polo grupo municipal PSdeG-PSOE. Secretario/a: Un/unha funcionario/a do Concello. - Titular: Dna. Marie Sophie Celador Kushnir. - Suplente: D. Alenjandro Jose Gerardo Rael Eseberri. De conformidade co disposto no artigo 22 do Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de Contratos do Sector Público, a Mesa de Contratación poderá solicitar, antes de formular a súa proposta, cantos informes técnicos considere precisos. Mugardos, 13 de xullo de 2011 O ALCALDE, ASDO. XOSÉ FERNÁNDEZ BARCIA
22/07/2011 | Administración LocalMunicipal
Malpica de Bergantiños
Secretaría
Acordo réxime de retribucións dos cargos electos e indemnizacións por asistencias

No cumprimento do que dispón o artigo75 da Lei 7/1985, de 2 de abril, faise público o acordo acadado polo Pleno do Concello, na súa sesión extraordinaria que tivo lugar en data 11/12/2011: PRIMEIRO. As retribucións polo desempeño con dedicación exclusiva do dos postos da Alcaldía, Concelleiro delegado de obras e servizos municipais e Concelleiro delegado de seguridade cidadá, tráfico, turismo medio rural e mar, serán as seguintes 1.1. A retribución do posto da alcaldía para o exercicio de 2.011 polo desenvolvemento do cargo con dedicación exclusiva queda establecida en 42,189,33 € brutos anuais, distribuídos en doce mensualidades de 3013,52 euros e dúas pagas extras de 3.013,52 euros, a percibir nos meses de xuño e decembro.1.2 A retribución do posto de Concelleiro delegado de obras e servizos municipais para o exercicio de 2.011, polo desenvolvemento do cargo con dedicación exclusiva queda establecida en 29.000 € brutos anuais, distribuídos en doce mensualidades de 2.071,43 euros e dúas pagas extras de 2.071,43 euros a percibir nos meses de xuño e decembro.1.3 A retribución do posto de Concelleiro delegado de seguridade cidadá, tráfico, turismo medio rural e mar o exercicio de 2.011 polo desenvolvemento do cargo con dedicación exclusiva queda establecida en 30.671,04 € brutos anuais, distribuídos en doce mensualidades de 2.375,30 euros e dúas pagas extras de 1.083,72 euros, a percibir nos meses de xuño e decembro.1.4 Os membros da Corporación afectados polo presente acordo serán dados de alta no correspondente código de conta de cotización ó Réxime Xeral da Seguridade Social, con efectos económicos e data de alta no referido réxime o dia seguinte ó da aprobación do presente acordo. SEGUNDO.- A contía das asistencias pola concorrencia efectiva as sesións dos órganos colexiados da Corporación, queda establecida en 90 euros por sesión. Malpica de B., 12 de xullo de 2011. O Alcalde Eduardo J. Parga Veiga
22/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Boqueixón por mor das obras do proxecto “Mellora da seguridade vial en Rodiño, do p. k. 0+040 ó 6+040, o cal terá lugar o 10 de agosto de 2011, de 9.30 a 11.30 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase na Casa Consistorial do Concello de Boqueixón polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 5 de xullo de 2011. O xefe do Servizo Asdo.: Antonio N. López Grueiro
22/07/2011 | Administración LocalMunicipal
Pontedeume
Corrección erros anuncio n.º 2011/9556

No anuncio publicado no BOP nº 134 do 14 de xullo de 2011, relativo ás delegacións da alcaldía-presidencia, no punto PRIMEIRO do Decreto 676, Onde dí: “.//. 3.- A D. Peregrino Andorra Tramon, delégaselle a área de Urbanismo e Réxime Interior.4.- A D. Jose Giovanni Luis Estuardo Estancona Santa Coloma, delégaselle a área de Medio Ambiente e Infraestruturas.” “.//. 2.- A D. Peregrino Andorra Tramon, delégaselle a área de Urbanismo e Réxime Interior.3.- A D. Jose Giovanni Luis Estuardo Estancona Santa Coloma, delégaselle a área de Medio Ambiente e Infraestruturas.” Pontedeume, 15 de xullo de 2011 O alcalde Gabriel Torrente Piñeiro
22/07/2011 | Administración LocalMunicipal
Vedra
Secretaría-Intervención
Nomeamento de tenentes de alcalde

Nomeamento de tenentes de alcalde Por resolución da Alcaldía de data 17 de xuño, de conformidade co disposto nos artigos 21 e 23 da Lei 7/1985, do 2 de abril, de Bases do Réxime Local, no artigo 62 da Lei 5/1997, de 22 de xullo, de Administración Local de Galicia, e 41.3, 46 a 48 e 54 do R. D. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, acordouse nomear como tenentes de alcalde aos seguintes concelleiros/concelleiras: 1.º tenente de alcalde: D. Manuel Costa Carneiro 2.º tenente de alcalde: D.ª Maria Ola Davydenko Velandia 3.º tenente de alcalde: D. Rogelio Lema Mougán 4.ª tenente de alcalde: D.ª M.ª Jesús Piñeiro Caldelas Vedra, 27 de xuño de 2011. O ALCALDE Asdo. Carlos Martínez Carrillo
22/07/2011 | Administración LocalMunicipal
Malpica de Bergantiños
Secretaría
Acordo de delegación de competencias do Pleno na Alcaldía

Acordo do Concello Pleno de data 11 de xullo de 2011 de delegación de competencias a prol da Alcaldía Na sesión do Concello Pleno que tivo lugar o día 11 de xullo do ano actual acordouse a delegación de competencias a prol da Alcaldía. En conformidade cos artigos 13 da Lei 30/1992, do 26 de novembro e 114 e seguintes do R. D. 2586/1986, do 28 de novembro, faise público mediante este edicto o contido dos acordos tomados: PRIMEIRO.–Delegar no Sr. alcalde o exercicio das seguintes competencias: 1.–O exercicio de accións xudiciais e administrativas e a defensa da Corporación en materias de competencia plenaria.2.–A declaración de lesividade dos actos do Concello.3.–As contratacións e concesións de toda clase cando o seu importe supere o 10 por cento dos recursos ordinarios do Orzamento e, en calquera caso, os seis millóns de euros, asícomo os contratos e as concesións plurianuais cando a súa duración sexa superior a catro anos e os plurianuais de menor duración cando o importe acumulado de tódalas anualidades supere a porcentaxe indicada, referido ós recursos ordinarios o orzamento do primeiro exercicio e, en todo caso, cando sexa superior á contía sinalada nesta letra.4.–A aprobación dos proxectos de obras e servicios cando o Pleno sexa competente para a súa contratación ou concesión e cando aínda non estean previstos nos orzamentos.5.–A adquisición de bens e dereitos cando o seu valor supere o 10 por cento dos recursos ordinarios do orzamento e, en todo caso, cando sexa superior a tres millóns de euros.6.–Os alleamentos patrimoniais cando o seu valor supere o 10 por cento dos recursos ordinarios do orzamento e, en todo caso, as permutas de bens inmobles. SEGUNDO.–Estas delegacións comprenden tanto as facultades de xestión e dirección como as de resolver mediante actos administrativos que afecten a terceiros, incluida a de resolver os recursos de reposición que poideran interpoñerse contra as resolucións dictadas no exercicio das competencias atribuidas pola presente delegación. TERCEIRO.–O presente acordo de delegación surtirá efecto dende o día seguinte á data do mesmo, sen perxuicio da súa preceptiva publicación no Boletín Oficial da Provincia. Malpica de B., 12 de xullo de 2011. O alcalde Eduardo J. Parga Veiga
22/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Brión por mor das obras do proxecto “Variante da AC-300 e AC-451 (ramais de acceso á Autovía Santiago-Brión)”, o cal terá lugar o 11 de agosto de 2011, de 9.30 a 10.00 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase no Centro Social Polivalente de Brión polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 5 de xullo de 2011. O xefe do Servizo Asdo.: Antonio N. López Grueiro